Diari Oficial de la Generalitat Valenciana


Sumari del DOGV 5890, del 11-11-2008 (2008/13874)

ACORD de 3 de novembre de 2008, del secretari autonòmic d'Ocupació, director general del SERVEF, pel qual s'amplia el termini establit en l'article 25 de l'Ordre de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local per a l'exercici 2008 i Pactes d'Ocupació per al període 2008-2009, per a la presentació de documentació de la contractació dels agents d'Ocupació i Densenrotllament Local.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13126


Data del document
:   03-11-2008

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * suport econòmic
    * ajuda pública
    * ajuda a l'ocupació
    * iniciativa local d'ocupació
    * desenvolupament rural
    * administració local

ACORD de 3 de novembre de 2008, del secretari autonòmic d'Ocupació, director general del SERVEF, pel qual s'amplia el termini establit en l'article 25 de l'Ordre de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local per a l'exercici 2008 i Pactes d'Ocupació per al període 2008-2009, per a la presentació de documentació de la contractació dels agents d'Ocupació i Densenrotllament Local. [2008/13353]  
El 27 de desembre de 2007 es va publicar en el Diari Oficial de la Comunitat Valenciana l'Ordre de 17 de desembre de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local per a l'exercici 2008, i Pactes per a l'ocupació per al període 2008-2009.   
L'esmentada Ordre establix en l'article 21, Selecció i Contractació dels agents d'Ocupació i Desenrotllament Local, en l'apartat 4, que els contractes podran formalitzar-se a partir de la data de la resolució de concessió de la subvenció i fins al 15 de setembre de 2008, i en l'article 25, d'esta, que la data límit per a la presentació de la documentació per a la liquidació de la subvenció serà el 21 de novembre de 2008.   
Per Acord de 7 d'octubre de 2008, publicat en el DOCV núm. 5878, de 24.10.2008, s'amplia el termini per a la formalització dels contractes, per les entitats beneficiàries de les subvencions per a la contractació d'agents d'Ocupació i Desenrotllament Local fins al 29 de novembre de 2008.  
Partint de l'anterior, com que s'ha ampliat la data per a la formalització dels contractes, correspon ampliar el termini per a la presentació de la documentació justificativa de la contractació de l'agent d'Ocupació i Desenrotllament Local, efectuada per l'entitat beneficiària, perquè puga produir-se la liquidació de la subvenció concedida.   
Vist que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, disposa la possibilitat d'ampliar els terminis establits per a efectuar els tràmits o realitzar actuacions dins del procediment, llevat precepte en contrari i si les circumstàncies ho aconsellen i amb això no es perjudiquen drets de tercer, així com allò disposat en la disposició final primera, de l'Ordre de 17 de desembre de 2007,   
Acord  
Ampliar fins a l'1 de desembre de 2008, el termini establit en l'article 25 de l'Ordre de 17 de desembre de 2008, de la Conselleria d'Economia, Hisenda i Ocupació, per la qual es convoquen les ajudes del Programa de Foment del Desenrotllament Local per a l'exercici 2008 i Pactes d'Ocupació per al període 2008-2009, per a la presentació, de la documentació justificativa de la contractació efectuada, per les entitats beneficiàries de les subvencions, als agents d'Ocupació i Desenrotllament Local.  
València, 3 de novembre de 2008.- El secretari autonòmic d'Ocupació i director general del SERVEF: Luis Lobón Martín.